[{"text_idx": "#000009", "text": "Teknologia berriak eta matematika atsegin badituzu eta makina eta algoritmo adimendunen garapena ulertu nahi baduzu, Datuen Zientzia da bila zabiltzan diziplina. Ezagut itzazu datuak analizatzeko eta modelatzeko teknikak, gara itzazu askotariko problemen analisirako programa eta algoritmo adimendunak, eta ikas itzazu big datako eta deep learningeko teknika modernoenak. Azken batean, espezializa zaitez adimen artifizialeko tekniketan, etorkizuneko sistema adimendunak ulertu, diseinatu eta modelatzeko."}, {"text_idx": "#000011", "text": "Aitorpenak eta ikasten jarraitzeko aukerak"}, {"text_idx": "#000013", "text": "Zergatik ikasi Datuen Zientziako Gradua?"}, {"text_idx": "#000014", "text": "Gero eta datu gehiago sortzen dituen eta gailu gehiago konektatuak dituen mundu honetan, beharrezkoa da era guztietako informazioen analisi adimenduna eginen duten espezialistak trebatzea.\nSektore sozioekonomiko guztietan, adituak behar dira inguruneko datuak aztertzeko, bai industriaren sektoreetan, bai bankan edo administrazioan. Horregatik, gradu honek sektore teknologikoan lan egiteko prestakuntza ematen du, baina baita datuen analisirako espezialistak behar dituzten beste sektore askotan aritzeko ere. Nafarroako ingurune sozioekonomikoari dagokionez:\nSektore biosanitarioan: medikuntza gero eta gehiago oinarritzen da datuen analisi intentsiboan, esate baterako doitasunezko medikuntza (medikuntza pertsonalizatua) edo profil genetikoen analisia, zeinean datuak modu aurreratuan tratatu behar baitira soluzio fidagarri eta egokiak eman ahal izateko.\nIndustriaren eta finantzen sektorean: eragile ekonomiko gehienek algoritmo adimendunak behar dituzte ekoizpen-prozesuak hobetzeko, merkatua hobeki ulertzeko edo, zuzen-zuzenean, produktu berritzaileak sortzeko. Hala gertatzen da automobilgintzan (ibilgailu autonomoa, etab.), energia berriztagarrien sektorean (haize-sorgailuak, etab.) edo finantzen arloan (arrisku- edo inbertsio-eredu prediktiboak, etab.)."}, {"text_idx": "#000015", "text": "Sektore biosanitarioan: medikuntza gero eta gehiago oinarritzen da datuen analisi intentsiboan, esate baterako doitasunezko medikuntza (medikuntza pertsonalizatua) edo profil genetikoen analisia, zeinean datuak modu aurreratuan tratatu behar baitira soluzio fidagarri eta egokiak eman ahal izateko.\nIndustriaren eta finantzen sektorean: eragile ekonomiko gehienek algoritmo adimendunak behar dituzte ekoizpen-prozesuak hobetzeko, merkatua hobeki ulertzeko edo, zuzen-zuzenean, produktu berritzaileak sortzeko. Hala gertatzen da automobilgintzan (ibilgailu autonomoa, etab.), energia berriztagarrien sektorean (haize-sorgailuak, etab.) edo finantzen arloan (arrisku- edo inbertsio-eredu prediktiboak, etab.)."}, {"text_idx": "#000018", "text": "Zientzien eta Ingeniaritzaren eta Teknologiaren ibilbidea"}, {"text_idx": "#000022", "text": "Adimen artifizialeko soluzioetarako aditua enpresa teknologikoetan (sare sozialak, software-enpresak, etab.).\nAlgoritmo adimendunen diseinatzailea industriarako (gidatze autonomoa, robotika industriala) eta Gauzen Interneterako.\nDatuen analista sektore guztietako enpresetan, problema espezifikoetarako soluzio adimendunak diseinatzen.\nDatuen analisirako arduraduna laborategi mediko edo farmazeutikoetan, hain zuzen medikuntza pertsonalizatuan, genomikan eta bestelako diziplinetan.\nDatuen analisirako arduraduna sektore publikoetan (banku zentralak, ingurumen-agentziak, etab.)."}]